stanford-oval/wikipedia huggingface dataset:
มหาวิทยาลัยภาคตะวันออกเฉียงเหนือ
แหล่งข้อมูลอื่น

มหาวิทยาลัยภาคตะวันออกเฉียงเหนือ เก็บถาวร 2005-03-17 ที่ เวย์แบ็กแมชชีน
| ด ค กหน่วยงานในมหาวิทยาลัยภาคตะวันออกเฉียงเหนือ |
| --- | --- | --- |
| คณะ | วิศวกรรมศาสตร์  •  บริหารธุรกิจ  •  สังคมศาสตร์และมนุษยศาสตร์ • ศึกษาศาสตร์• พยาบาลศาสตร์ |  |
หมวดหมู่ • โครงการ • สถานีย่อย
| ด ค กสถาบันอุดมศึกษาในจังหวัดขอนแก่น |
| --- | --- | --- |
| สถาบันอุดมศึกษาของรัฐ | เทคโนโลยีราชมงคลอีสาน วิทยาเขตขอนแก่น • รามคำแหง สาขาวิทยบริการขอนแก่น • ศูนย์แพทยศาสตรศึกษาชั้นคลินิก รพ.ขอนแก่น • ราชภัฏเลย ศูนย์การศึกษาจ.ขอนแก่น • การบินพลเรือน ศูนย์ฝึกการบินแห่งที่ 2  • การอาชีวศึกษาเกษตรภาคตะวันออกเฉียงเหนือ(เกษตรและเทคโนโลยี) • การอาชีวศึกษาภาคตะวันออกเฉียงเหนือ ๓(การอาชีพ,เทคนิค,อาชีวศึกษา) • พระบรมราชชนก(พยาบาลบรมราชชนนี,การสาธารณสุขสิรินธร) |  |
| สถาบันอุดมศึกษาในกำกับของรัฐ | ขอนแก่น • มหาจุฬาลงกรณราชวิทยาลัย วิทยาเขตขอนแก่น • มหามกุฏราชวิทยาลัย วิทยาเขตศรีล้านช้าง ศูนย์ชุมแพ • มหามกุฏราชวิทยาลัย วิทยาเขตอีสาน |  |
| สถาบันอุดมศึกษาเอกชน | ภาคตะวันออกเฉียงเหนือ • ศรีปทุม วิทยาเขตขอนแก่น • บัณฑิตเอเชีย • การจัดการปัญญาภิวัฒน์ หน่วยการเรียนทางไกลขอนแก่น |  |
หมวดหมู่ • โครงการ • สถานีย่อย
มหาวิทยาลัยเพอร์ดู

| --- | --- |
ประเภท: มหาวิทยาลัยรัฐ สถาบันวิจัย
สถาปนา: 6 พฤษภาคม 1869; 155 ปีก่อน (1869-05-06)
ผู้สถาปนา: จอห์น เพอร์ดู
ได้รับการรับรอง: HLC
อธิการบดีมหาวิทยาลัย: Mitch Daniels
ผู้เป็นประธาน: Jay T. Akridge
ที่ตั้ง: เวสต์ลาฟาแย็ต, รัฐอินดีแอนา, สหรัฐ 40°25′30″N 86°55′23″W﻿ / ﻿40.42500°N 86.92306°W﻿ / 40.42500; -86.92306
เว็บไซต์: www.purdue.edu

แครนเนิร์ต
มหาวิทยาลัยเพอร์ดู (อังกฤษ: Purdue University) เป็นมหาวิทยาลัยรัฐบาลโดยมีพื้นที่ส่วนใหญ่ตั้งอยู่ในเมือง เวสต์ลาเฟียตต์ ในรัฐอินดีแอนา ซึ่งอยู่เหนือแม่น้ำวอแบช เพอร์ดูมีชื่อเสียงในด้าน วิศวกรรมศาสตร์ เกษตรศาสตร์ บริหารธุรกิจ ภูมิสถาปัตยกรรม และการจัดการโรงแรม ในปี 2551 คณะวิศวกรรมศาสตร์ได้ถูกจัดอันดับที่ 10 ของประเทศ โดยวิศวกรรมอวกาศอยู่อันดับ 5 ขณะที่ด้านวิศวกรรมโยธาและวิศวกรรมเครื่องกล อยู่ที่อันดับ 7 ของประเทศ และในคณะวิทยาศาสตร์ เคมีวิเคราะห์คงอยู่ที่อันดับ 2 ในขณะที่ด้านสถิติศาสตร์ขึ้นมาเป็นอันดับ 10 และด้านระบบคอมพิวเตอร์ ภาษาโปรแกรม วิทยาศาสตร์คอมพิวเตอร์ และด้านคณิตศาสตร์ประยุกต์ได้ถูกจัดอันดับอยู่ที่ 16, 18, 19, และ 19 ของประเทศตามลำดับ
นักศึกษาในเพอร์ดูมีประมาณ 38,000 คน (ปี พ.ศ. 2551)
ศิษย์เก่าที่มีชื่อเสียง

นีล อาร์มสตรอง (Neil Armstrong) นักบินอวกาศคนแรกที่เหยียบดวงจันทร์
จอห์น บลาฮา (John Blaha) นักบินอวกาศในสถานีอวกาศมีร์
แซลลี เมสัน (Sally Mason) ประธานมหาวิทยาลัยไอโอวา
เอดเวิร์ด มิลส์ เพอร์เซลล์ (Edward Mills Purcell) นักฟิสิกส์ผู้ได้รับรางวัลโนเบล ในปี ค.ศ. 1952
เบน รอย มอตเทลสัน (Ben Roy Mottelson) นักฟิสิกส์ผู้ได้รับรางวัลโนเบล ในปี ค.ศ. 1975
วอร์ด คันนิงแฮม (Ward Cunningham) ผู้คิดค้นคอนเซ็ปต์ของระบบวิกิ
เอียน เมอร์ด็อก (Ian Murdock) ผู้ก่อตั้งโครงการเดเบียน
รัสเซล เกม สเลเตอร์ (Russell Games Slayter) ผู้คิดค้นไฟเบอร์กลาส
จอห์น ที. แมคคัตเชิน (John T. McCutcheon) นักเขียนการ์ตูนได้รับรางวัลพูลิตเซอร์ ในปี ค.ศ. 1931
เรย์ ยูรี (Ray Ewry) นักกรีฑาเหรียญทองโอลิมปิก 10 สมัย
สุวัจน์ ลิปตพัลลภ อดีตรองนายกรัฐมนตรีของประเทศไทย
สุมนต์ สกลไชย อดีตอธิการบดีมหาวิทยาลัยขอนแก่น2 สมัย พ.ศ. 2547-2554
จุติพันธุ์ มงคลสุธี นักธุรกิจชาวไทย
รศ.ดร.สมชอบ ไชยเวช อดีตอธิการบดีมหาวิทยาลัยเทคโนโลยีพระจอมเกล้าพระนครเหนือ อดีตสมาชิกวุฒิสภา
ศ. เกียรติคุณ ดร. ศุภชัย ตั้งวงศ์ศานต์ อดีตประธานกรรมการบริหารสำนักงานส่งเสริมอุตสาหกรรมซอฟต์แวร์แห่งชาติ และอดีตรองอธิการบดีฯ มหาวิทยาลัยมหิดล
ศุภลักษณ์ อัมพุช รองประธานกรรมการบริหาร  กลุ่มเดอะมอลล์ บริษัท เดอะมอลล์กรุ๊ป จำกัด มีสาขา ได้แก่ รามคำแหง ท่าพระ งามวงศ์วาน บางแค บางกะปิ และนครราชสีมา นอกจากนี้บางสาขายังมีสวนน้ำและสวนสนุกด้วย
รศ.ดร.จีรเกียรติ อภิบุณโยภาส ที่ปรึกษาหลักสูตรเศรษฐศาสตร์ และ คณบดีสำนักวิชาการจัดการ มหาวิทยาลัยวลัยลักษณ์
แหล่งข้อมูลอื่น

เว็บไซต์มหาวิทยาลัยเพอร์ดู
เว็บไซต์สมาคมนักเรียนไทยในเพอร์ดู
| ด ค กมหาวิทยาลัยในกลุ่มบิ๊กเทน |
| --- | --- | --- |
|  นอร์ทเวสเทิร์น  เพนน์สเตต  เพอร์ดู  มิชิแกน  มิชิแกนสเตต  มินนิโซตา  วิสคอนซิน  อิลลินอยส์  อินดีแอนา  ไอโอวา  โอไฮโอสเตต  |  นอร์ทเวสเทิร์น  เพนน์สเตต  เพอร์ดู  มิชิแกน  มิชิแกนสเตต  มินนิโซตา  วิสคอนซิน  อิลลินอยส์  อินดีแอนา  ไอโอวา  โอไฮโอสเตต  |  |
มหาวิทยาลัยฟาร์อีสเทอร์น

| --- | --- |

ชื่อย่อ: ม.ฟ.อ. / FEU
คติพจน์: เลิศคุณธรรม ล้ำปัญญา สร้างคุณค่า คนสมบูรณ์
ประเภท: สถาบันอุดมศึกษาเอกชน
สถาปนา: 27 ธันวาคม พ.ศ. 2542 (24 ปี)
อธิการบดี: ดร.กิตติพัฒน์ สุวรรณชิน
ผู้ศึกษา: 677 คน (2566)
ที่ตั้ง: 120 ถนนมหิดล ตำบลหายยา อำเภอเมืองเชียงใหม่ จังหวัดเชียงใหม่ 50100
สี: ████ สีกรมท่า สีเหลือง
เว็บไซต์: http://www.feu.ac.th
มหาวิทยาลัยฟาร์อีสเทอร์น (อังกฤษ: The Far Eastern University) เป็นมหาวิทยาลัยเอกชน ตั้งอยู่ที่จังหวัดเชียงใหม่
ประวัติ

มหาวิทยาลัยฟาร์อีสเทอร์น เป็นสถาบันอุดมศึกษาเอกชน สังกัดสำนักงานคณะกรรมการการอุดมศึกษา จัดตั้งขึ้นเมื่อวันที่ 27 ธันวาคม พ.ศ. 2542 และได้สถาปนาวิทยาลัยขึ้นเมื่อวันที่ 4 กุมภาพันธ์ พ.ศ. 2543 โดยได้รับพระกรุณาโปรดเกล้าโปรดกระหม่อมจาก สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นองค์ประธานเปิดวิทยาลัยฟาร์อีสเทอร์นอย่างเป็นทางการ เมื่อวันที่ 13 พฤศจิกายน พ.ศ. 2544  ต่อมาได้รับอนุญาตให้เปลี่ยนแปลงประเภทเป็น "มหาวิทยาลัยฟาร์อีสเทอร์น" เมื่อวันที่ 20 เมษายน พ.ศ. 2549
มหาวิทยาลัยฟาร์อีสเทอร์น จัดตั้งขึ้นเพื่อตอบสนองนโยบายของรัฐบาล ที่ต้องการให้คนไทยมีการศึกษาในระดับที่สูงขึ้น มีความรู้ความสามารถในระดับที่สามารถแข่งขันทัดเทียมกับประเทศต่าง ๆ ในยุคโลกาภิวัฒน์ ก้าวทันเทคโนโลยีที่พัฒนาขึ้นอย่างรวดเร็ว และมีความเป็นสากล โดยเฉพาะอย่างยิ่ง การมุ่งให้การศึกษาที่ก้าวทันต่อความก้าวหน้าเชิงธุรกิจ กอปรด้วยความรู้ทางการบริหารจัดการและเทคโนโลยี มหาวิทยาลัยฟาร์อีสเทอร์น จึงมีปณิธานและความมุ่งมั่นที่จะเป็นสถาบันอุดมศึกษาสำหรับชนในสหัสวรรษใหม่ที่เตรียมบัณฑิตให้มีความเพียบพร้อมในการดำรงชีวิต การทำงาน มีจิตสำนึกแห่งความเป็นผู้ประกอบการ โดยอยู่บนพื้นฐานของคุณธรรม จริยธรรม และจิตสำนึกแห่งความเป็นไทย
มหาวิทยาลัยฟาร์อีสเทอร์น 
"มหาวิทยาลัยเส้นทางสู่การเป็นผู้ประกอบการ 
(GATEWAY TO ENTREPRENEURSHIP)"
คิดนอกกรอบ ตอบโจทย์ด้วยการฝึกทำธุรกิจจริงที่ผนวกความเชี่ยวชาญทุกสาขาของธุรกิจพร้อมเป็นนักบริหารที่สร้างสรรค์ ก้าวสู่การเป็นนักบริหารอนาคตไกล ที่เหนือกว่า นอกจากความรู้ด้านการบริหารธุรกิจต่างๆ ยังสอนเน้นเรื่องความคิดสร้างสรรค์ที่ตอบโจทย์ หามุมมองใหม่ๆทางธุรกิจ รวมทั้งการปลูกฝังมุมมองการเป็นผู้ประกอบการ พร้อมให้ฝึกฝนทำธุรกิจจริง
ให้นักศึกษามีพื้นฐานพร้อมประสบการณ์นอกกรอบ ตอบโจทย์ด้วยการฝึกทำธุรกิจจริงที่ผนวกความเชี่ยวชาญทุกสาขาของธุรกิจพร้อมเป็นนักบริหารที่สร้างสรรค์ ก้าวสู่การเป็นนักบริหารอนาคตไกล ที่เหนือกว่า นอกจากความรู้ด้านการบริหารธุรกิจต่างๆ ยังสอนเน้นเรื่องความคิดสร้างสรรค์ที่ตอบโจทย์ หามุมมองใหม่ๆทางธุรกิจ รวมทั้งการปลูกฝังมุมมองการเป็นผู้ประกอบการ พร้อมให้ฝึกฝนทำธุรกิจจริง ให้นักศึกษามีพื้นฐานพร้อมประสบการณ์
สถานที่ตั้ง

มหาวิทยาลัยฟาร์อีสเทอร์น ตั้งอยู่เลขที่ 120 ถนนมหิดล ตำบลหายยา อำเภอเมือง จังหวัดเชียงใหม่ รหัสไปรษณีย์ 50100 บนพื้นที่ประมาณ 10 ไร่ ประกอบด้วย อาคารเรียน 5 ชั้น จำนวน 2 อาคาร และอาคารวัฒนาราชนครินทร์ 80 อาคารหอประชุมขนาดความจุมากกว่า 700 ที่นั่ง / ห้อง Auditorium ความจุ 300 ที่นั่ง สำนักวิทยบริการ ห้องโสตทัศนูปกรณ์ ห้องปฏิบัติการคอมพิวเตอร์ ห้องปฏิบัติการทางภาษา สนามกีฬาเอนกประสงค์ ศูนย์อาหารและลานจอดรถ
มหาวิทยาลัยฟาร์อีสเทอร์น ตั้งอยู่ใกล้เคียงกับศูนย์การค้าและสถานที่สำคัญ ได้แก่ ศูนย์การค้าเซ็นทรัลพลาซา เชียงใหม่ แอร์พอร์ต และห้างสรรพสินค้าเทสโก โลตัส เชียงใหม่หางดง แอร์พอร์ทบิสสิเนสพาร์ค ท่าอากาศยานนานาชาติเชียงใหม่ กองบิน 41 ศูนย์วัฒนธรรมเชียงใหม่
ปัจจุบันมหาวิทยาลัยฟาร์อีสเทอร์น ได้เปิดวิทยาเขตแห่งใหม่อีก 1 แห่ง คือ U-FAR Campus เพื่อรองรับจำนวนนักศึกษา เปิดคณะสาขาวิชา และกิจกรรมอื่น ๆ ที่เพิ่มขึ้นในอนาคต จึงได้เกิดแผนโครงการก่อสร้าง มหาวิทยาลัยฟาร์อีสเทอร์น ส่วนขยายบนพื้นที่กว่า 100 ไร่ บนถนนวงแหวนขึ้น โดยเมื่อโครงการเสร็จสมบูรณ์จะมีอาคารเรียนพร้อมสิ่งอำนวยความสะดวก สนามกีฬา หอพักนักศึกษา ฯลฯ ซึ่งการก่อสร้างจะดำเนินการเป็น 4 ระยะ ซึ่งคาดว่าจะใช้เวลา 15 ปี จึงจะเสร็จสมบูรณ์ทั้งโครงการ รวมงบประมาณ 1,000 ล้านบาท
คณะ / สาขา

บัณฑิตศึกษา
- สาขาวิชาบริหารการศึกษา คณะศึกษาศาสตร์
- สาขาวิชาวิจัยและเทคโนโลยีการจัดการเรียนรู้ คณะศึกษาศาสตร์
หลักสูตรบริหารธุรกิจบัณฑิต
- การประกอบการ
- การตลาด
- การจัดการธุรกิจ
- พาณิชย์อิเล็กทรอนิกส์ (E-commerce)
หลักสูตรบัญชีบัณฑิต
- การบัญชี
หลักสูตรภาษาต่างประเทศเพื่อธุรกิจ
- ภาษาอังกฤษธุรกิจ
- ภาษาจีนธุรกิจ
หลักสูตรศิลปศาสตรบัณฑิต
- ธุรกิจท่องเที่ยวและบริการ
หลักสูตรวิทยาศาสตรบัณฑิต
- เทคโนโลยีดิจิทัล
หลักสูตรนิเทศศาสตรบัณฑิต
- การสื่อสารการตลาดดิจิทัล
หลักสูตรวิศวกรรมศาสตรบัณฑิต
- วิศวกรรมโลจิสติกส์
คณะศึกษาศาสตร์
- สาขาวิชาการประถมศึกษา 
- สาขาวิชาชีพครู 
- สาขาวิชาบริหารการศึกษา(ปริญญาโท) หน้าสมัครเรียนสาขาบริหารการศึกษา
หลักสูตรระยะสั้น

หลักสูตรประกาศนียบัตร ผู้ดูแลผู้สูงอายุ 420 ชั่วโมง (หลักสูตรระยะสั้น 3 เดือน)
หลักสูตร ผู้ดำเนินการการดูแลผู้สูงอายุหรือผู้มีภาวะพึ่งพิง 130 ชั่วโมง
หลักสูตรประกาศนียบัตร พนักงานผู้ช่วยทางการพยาบาล NA (6 เดือน)
โดย ศูนย์พัฒนาการบริการด้านสุขภาพแบบองค์รวม Wellness Development Center
มหาวิทยาลัยลิเวอร์พูล

| --- | --- |

ชื่อย่อ: UOL
คติพจน์: วันแห่งสันติภาพทั้งหลายเหล่านี้ได้อุปถัมภ์การเรียนรู้  These days of peace foster learning
ประเภท: มหาวิทยาลัยรัฐ
สถาปนา: 1903 – มหาวิทยาลัยลิเวอร์พูล (University of Liverpool) 1884 – เป็นส่วนหนึ่งของมหาวิทยาลัยวิกตอเรีย (Victoria University)   1882 – มหาวิทยาลัยวิทยาลัยลิเวอร์พูล (University College Liverpool)
ทุนทรัพย์: £121 ล้าน 
อธิการบดี: Professor Sir David King
รองอธิการบดี: Sir Howard Newby
Visitor: Lord President of the Council
ปริญญาตรี: 16,805 คน 
บัณฑิตศึกษา: 3,860 คน 
ที่ตั้ง: ลิเวอร์พูล, สหราชอาณาจักร 53°24′22″N 2°58′01″W﻿ / ﻿53.406°N 2.967°W﻿ / 53.406; -2.967
วิทยาเขต: เมือง
เครือข่าย: กลุ่มรัสเซล, สมาคมมหาวิทยาลัยแห่งยุโรป (European University Association; EUA), กลุ่มความร่วมมือ N8 (N8 Group), สมาคมมหาวิทยาลัยภาคตะวันตกเฉียงเหนือ (North West Universities Association; NWUA)
เว็บไซต์: www.liv.ac.uk

ตราสัญลักษณ์อย่างเป็นทางการของมหาวิทยาลัยลิเวอร์พูล
มหาวิทยาลัยลิเวอร์พูล (อังกฤษ: University of Liverpool) เป็นมหาวิทยาลัยรัฐ ในสหราชอาณาจักรที่มีเปิดสอนในระบบที่อิงฐานการเรียนการสอนในห้องเรียนและบนพื้นฐานของการทำวิจัย ตั้งอยู่ในเมืองลิเวอร์พูล ประเทศอังกฤษ ก่อตั้งขึ้นเมื่อปี ค.ศ. 1881 ในรูปแบบของมหาวิทยาลัยวิทยาลัย (University College) โดยเปิดสอน 3 คณะ (Faculty) ที่ประกอบด้วยภาควิชา (Department) และสำนักวิชา (School) ต่างๆรวมแล้ว 35 สาขาวิชา มหาวิทยาลิเวอร์พูลเป็นมหาวิทยาลัยที่มีความก้าวหน้าอย่างโดดเด่นในด้านนวัตกรรมงานวิจัย  โดยเป็นหนึ่งในสมาชิกของกลุ่มรัสเซล (Russell Group) ซึ่งเป็นกลุ่มของมหาวิทยาลัยในสหราชอาณาจักรที่ประกอบด้วยมหาวิทยาลัยวิจัยขนาดใหญ่ใน 18 มหาวิทยาลัยจากสมาชิก 19 แห่ง ติด 20 อันดับแรกของประเทศในด้านงบวิจัย และเป็นหนึ่งในสมาชิกกลุ่มความร่วมมือด้านงานวิจัยของมหาวิทยาลัยในเขตภาคเหนือของสหราชอาณาจักรอีกด้วย มหาวิทยาลัยลิเวอร์พูลเป็นมหาวิทยาลัยแห่งแรกในสหราชอาณาจักรที่สามารถสร้างมหาวิทยาลัยอิสระในประเทศจีนและเป็นมหาวิทยาลัยจีน-บริติชแห่งแรกของโลก เป็นมหาวิทยาลัยแห่งแรกของโลกที่เปิดสอนสาขาวิชาสมุทรศาสตร์ (Oceanography) การออกแบบเมือง (Civic Design) สถาปัตยกรรมศาสตร์ (Architecture) และชีวเคมี (Biochemistry) ทั้งนี้ มหาวิทยาลัยลิเวอร์พูลมีเงินสนับสนุนรายปีกว่า 410 ล้านปอนด์สเตอร์ลิง ซึ่งในจำนวนนี้ประกอบด้วบงบประมาณที่สนับสนุนด้านงานวิจัยถึง 150 ล้านปอนด์สเตอร์ลิง
ประวัติ

มหาวิทยาลัยลิเวอร์พูล ก่อตั้งขึ้นในปี ค.ศ. 1881 โดยเป็น มหาวิทยาลัยวิทยาลัยลิเวอร์พูล (University College Liverpool) ที่เปิดรับนักศึกษาครั้งแรกในปี ค.ศ. 1882  ต่อมา ในปี ค.ศ. 1884 ก็ได้เข้าไปเป็นส่วนหนึ่งของมหาวิทยาลัยวิกตอเรีย ซึ่งในปี ค.ศ. 1894 ศาสตราจารย์โอลิเวอร์ ลอร์ดจได้ทำการส่งวิทยุสาธารณะเป็นครั้งแรกของโลกและอีก 2 ปีถัดมา ก็มีการผ่าตัดด้วยรังสีเอ็กซ์ ครั้งแรกของสหราชอาณาจักรที่นี่ สำนักพิมพ์แห่งมหาวิทยาลัยลิเวอร์พูล (Liverpool University Press)ก็ได้ถูกก่อตั้งขึ้นในปี 1899 ทำให้เป็นสำนักพิมพ์ที่เก่าแก่เป็นอันดับสามของอังกฤษ ในช่วงต้นนี้ นักศึกษาในมหาวิทยาลัยจะได้รับประสาธน์ปริญญาบัตรจากมหาวิทยาลัยภายนอกได้แก่มหาวิทยาลัยลอนดอน (University of London)  หลังจากนั้น ได้มีพระราชบัญญัติออกโดยรัฐสภาอังกฤษให้มหาวิทยาลัยสามารถให้ปริญญาแก่นักศึกษาได้โดยมีชื่อว่า มหาวิทยาลัยลิเวอร์พูล (University of Liverpool)ไม่กี่ปีต่อมาก็ได้เห็นการพัฒนาที่สำคัญในมหาวิทยาลัย อาทิ เซอร์ ชาร์ลส์ เชอร์ริงตัน (Sir Charles Sherrington) ได้ค้นพบ จุดประสานประสาท (Synapse) รวมถึงงานของศาสตราจารย์วิลเลียม แบลร์-เบลล์ (Professor William Blair-Bell)เกี่ยวกับเคมีบำบัด (chemotherapy) ในการรักษาโรคมะเร็ง
ในช่วงคริสต์ศตวรรษที่ 1930 ถึงคริสต์ศตวรรษที่ 1940 ศาสตราจารย์เซอร์ เจมส์ แชดวิก (Professors Sir James Chadwick) และเซอร์ โจเซฟ รอตเบลต (Sir Joseph Rotblat) ได้มีส่วนสำคัญในการพัฒนาระเบิดปรมาณู โดยเป็นผู้ที่ค้นพบอนุภาคนิวตรอน และในระหว่างปี ค.ศ.1943–1966 อัลลัน ดาวนี ศาสตราจารย์ด้านวิทยาแบคทีเรีย(Bacteriology) ได้ส่วนในการกำจัดโรคไข้ทรพิษ
มหาวิทยาลัยลิเวอร์พูลได้เข้าร่วมเป็นสมาชิกในการจัดตั้งกลุ่มรัสเซลในปี ค.ศ.1994 ซึ่งเป็นความร่วมมือของมหาวิทยาลัยต่างๆที่มีการสนับสนุนด้านการวิจัยอย่างสูง และกลุ่ม N8 ในปี ค.ศ.2004 ในคริสต์ศตวรรษที่ 21 นักฟิสิกส์ วิศวกร และช่างเทคนิคหลายคนจากมหาวิทยาลัยลิเวอร์พูลได้มาส่วนร่วมในการก่อสร้างเครื่องชนอนุภาคขนาดใหญ่ (Large Hadron Collider; LHC) ขององค์กรวิจัยนิวเคลียร์แห่งยุโรป (European Organization for Nuclear Research) หรือ เซิร์น (Conseil Européen pour la Recherche Nucléaire)  อีกด้วย
มหาวิทยาลัยลิเวอร์พูลในปัจจุบัน

มหาวิทยาลัยลิเวอร์พูลเป็นมหาวิทยาลัยที่มีเงินทุนสนับสนุนมากเป็นอันดับหกในบรรดามหาวิทยาลัยต่างๆในสหราชอาณาจักร  และมหาวิทยาลัยจัดอยู่ในระดับ 1% บนของการจัดอันดับมหาวิทยาลัยต่างๆทั่วโลกตาม Academic ranking of world universities  และยังเป็นหนึ่งในสมาชิกกลุ่มรัสเซล
มหาวิทยาลัยเปิดสอนโดยอิงฐานงานวิจัยแก่นักเรียนมากกว่า 27,000 คน ครอบคลุมมากกว่า 400 โปรแกรมใน 54 สาขาวิชา โดยมีการเรียนการสอนและงานวิจัยทั้งทางศิลปศาสตร์และวิทยาศาสตร์ และสำนักวิชาแพทยศาสตร์ มหาวิทยาลัยลิเวอร์พูลที่ก่อตั้งในปี ค.ศ.1835 ปัจจุบันเป็นหนึ่งในสำนักวิชาการแพทย์ที่ใหญ่ที่สุดในสหราชอาณาจักร
มหาวิทยาลัยลิเวอร์พูลมีสหภาพนักศึกษา (Students' union) หรือรู้จักกันในนาม "University of Liverpool Guild of Students" สำหรับประสานงานกิจกรรมของนักศึกษาในมหาวิทยาลัย
ผู้ได้รับรางวัลโนเบล

มหาวิทยาลัยลิเวอร์พูลได้ผลิตผู้ที่ได้รับรางวัลโนเบลหลายท่านในหลากหลายสาขาทั้งทางวิทยาศาสตร์บริสุทธิ์ ทางการแพทย์ และสาขาสันติภาพ ได้แก่
| ที่ | ปี | ชื่อ | สาขา | หัวข้อ |
| --- | --- | --- | --- | --- |
| 1. | ค.ศ. 1902 | เซอร์ โรนัลด์ รอสส์ (Sir Ronald Ross) | สรีรวิทยาหรือการแพทย์ | สำหรับงานเกี่ยวกับมาลาเรีย |
| 2. | ค.ศ. 1917 | ศาสตราจารย์ชาร์ลส์ บาร์กลา (Professor Charles Barkla) | ฟิสิกส์ | สำหรับการค้นพบสมบัติทางแม่เหล็กไฟฟ้าของรังสีเอ็กซ์ |
| 3. | ค.ศ. 1932 | เซอร์ ชาร์ลส์ เชอร์ริงตัน (Sir Charles Sherrington) | สรีรวิทยาหรือการแพทย์ | สำหรับงานด้านระบบประสาท |
| 4. | ค.ศ. 1935 | ศาสตราจารย์เซอร์ เจมส์ แชดวิก (Professors Sir James Chadwick) | ฟิสิกส์ | สำหรับการค้นพบอนุภาคนิวตรอน |
| 5. | ค.ศ. 1947 | เซอร์ โรเบิร์ต โรบินสัน (Sir Robert Robinson) | เคมี | สำหรับงานเกี่ยวกับแอนโทไซยานินและอัลคาลอยด์ |
| 6. | ค.ศ. 1968 | ศาสตราจารย์ฮาร์ กอบินด์ โครานา (Professor Har Gobind Khorana ) | สรีรวิทยาหรือการแพทย์ | สำหรับงานเกี่ยวกับการแปลผลของรหัสทางพันธุกรรมและหน้าที่เกี่ยวกับการสังเคราะห์โปรตีน |
| 7. | ค.ศ. 1972 | ศาสตราจารย์รอดนีย์ พอร์เตอร์ (Professor Rodney Porter) | สรีรวิทยาหรือการแพทย์ | สำหรับการค้นพบโครงสร้างของแอนติบอดี |
| 8. | ค.ศ. 1995 | ศาสตราจารย์โจเซฟ รอตบลาต (Professor Joseph Rotblat) | สันติภาพ | สำหรับการต่อต้านอาวุธนิวเคลียร์ |
การจัดอันดับมหาวิทยาลัย

|  | 2011 | 2010 | 2009 | 2008 | 2007 | 2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 | 1995 | 1994 | 1993 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Times Good University Guide | 28th |  | 28th | 28th | 39th | 41st | 41st | 42nd | 38th | 37th | 40th | 40th | 38th | 32nd | 38th | 24th | 22nd | 28th | 19th |
| Guardian University Guide | 39th | 47th | 44th | 36th | 47th | 47th | 45th | 43rd | 37th |  |  |  |  |  |  |  |  |  |  |
| Sunday Times University Guide |  |  |  | 30th | 27th | 31st | 29th | 36th | 31st | 33rd | 31st | 34th | 32nd | 29th |  |  |  |  |  |
| Daily Telegraph |  |  |  |  | 41st |  |  |  | 33rd |  |  |  |  |  |  |  |  |  |  |
| The Independent / Complete | 32nd | 34th | 42nd | 41st |  |  |  |  |  |  |  |  |  |  |  |  |  |  |  |
| The Financial Times |  |  |  |  |  |  | 35th |  | 32nd | 36th | 36th |  |  |  |  |  |  |  |  |
| QS World University Rankings  | 123rd | 121st | 137th | 133rd | 101st | 139th | 139th |  |  |  |  |  |  |  |  |  |  |  |  |
ศิษย์เก่าชาวไทยที่มีชื่อเสียง

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรับการทูลเกล้าฯ ถวายปริญญานิติศาสตรดุษฎีบัณฑิตกิตติมศักดิ์ เมื่อเดือนมีนาคม พ.ศ. 2549
พระสาโรชรัตนนิมมานก์ (สาโรช ร. สุขยางค์) อดีตรองอธิบดีกรมศิลปากร และผู้ร่วมก่อตั้งโรงเรียนประณีตศิลปกรรม ที่ต่อมาพัฒนาเป็นมหาวิทยาลัยศิลปากร สำเร็จการศึกษาวิชาสถาปัตยกรรมศาสตร์ และการวางผังเมือง เมื่อปี พ.ศ. 2463
นารถ โพธิประสาท ผู้ก่อตั้งสถาบันการศึกษาด้านสถาปัตยกรรม ระดับปริญญาแห่งแรกของประเทศไทยที่คณะสถาปัตยกรรมศาสตร์ จุฬาลงกรณ์มหาวิทยาลัย ได้รับปริญญาสถาปัตยกรรมศาสตร์บัณฑิต เกียรตินิยมอันดับ 1 แขนงการก่อสร้างและได้เป็นอับดับหนึ่ง ปี พ.ศ. 2472
ศ.ดร. แถบ นีละนิธิ อดีตราชบัณฑิต สำนักวิทยาศาสตร์ ราชบัณฑิตยสถาน, อดีตนายกสภามหาวิทยาลัยและอธิการบดีจุฬาลงกรณ์มหาวิทยาลัย, อดีตคณบดีคณะวิทยาศาสตร์ และอดีตคณบดีบัณฑิตวิทยาลัย จุฬาลงกรณ์มหาวิทยาลัย ได้รับปริญญาวิทยาศาสตรบัณฑิต เกียรตินิยมอันดับ 1 สาขาวิชาเคมี  เมื่อปี พ.ศ. 2473
ศ.ดร. บัวเรศ คำทอง อดีตอธิการบดีมหาวิทยาลัยเชียงใหม่ และอดีตอธิการบดีมหาวิทยาลัยสงขลานครินทร์ สำเร็จการศึกษาในสาขาวิชาเคมี ได้รับปริญญา B.Sc. (Honours) และ Ph.D. ในปี พ.ศ. 2481 โดยมีผลการศึกษาดีเด่น จึงได้รับการจารึกชื่อที่สถานเอกอัครราชทูตไทยในประเทศอังกฤษ
ศ.ดร. กัลย์ อิศรเสนา ณ อยุธยา อดีตองคมนตรีในพระบาทสมเด็จพระมหาภูมิพลอดุลยเดชมหาราช บรมนาถบพิตร อดีตเลขาธิการพระราชวัง และอดีตผู้บังคับการวชิราวุธวิทยาลัย สำเร็จการศึกษาได้รับปริญญา M.Sc. เมื่อ พ.ศ. 2481 และ Ph.D. เมื่อปี พ.ศ. 2483
ศ.ดร. สตางค์ มงคลสุข คณบดีผู้ก่อตั้ง คณะวิทยาศาสตร์ มหาวิทยาลัยมหิดลและอดีตอธิการบดีมหาวิทยาลัยสงขลานครินทร์ จบปริญญาเอกทางเคมีอินทรีย์ปี พ.ศ. 2493
ศ.ดร. กำจร มนุญปิจุ ราชบัณฑิต สาขาเคมี จบปริญญาเอกทางเคมีอินทรีย์ปี พ.ศ. 2497
ศ.ดร. สมศักดิ์ รุจิรวัฒน์ ผู้ช่วยประธานสถาบันวิจัยจุฬาภรณ์ ฝ่ายวิจัยและอธิการบดีสถาบันบัณฑิตศึกษาจุฬาภรณ์ จบปริญญาตรีและปริญญาเอกทางเคมีอินทรีย์ปี พ.ศ. 2512
ศ.ดร. คุณหญิง มธุรส รุจิรวัฒน์ รองประธานสถาบันวิจัยจุฬาภรณ์ ฝ่ายวิจัยและวิชาการ จบปริญญาตรีทาง life science ปี พ.ศ. 2513
ศ.ดร. ชัชนาถ เทพธรานนท์ อดีตรองผู้อำนวยการ สวทช. จบปริญญาเอกทางเคมีอินทรีย์ปี พ.ศ. 2515
ผศ.ดร. กฤษฎา สุชีวะ อดีตรองผู้อำนวยการศูนย์เทคโนโลยีโลหะและวัสดุแห่งชาติ จบปริญญาตรีทางเคมีปี พ.ศ. 2518
จัตุรัสอะเบอร์ครอมบี (Abercromby Square) ภายในมหาวิทยาลัยลิเวอร์พูล
ตึกแชแทม (The Chatham Building) สำนักวิชาการจัดการ (School of Management)
มหาวิทยาลัยแซมฮิวสตันสเตต

| --- | --- |
ชื่อเดิม: Sam Houston Normal Institute (พ.ศ. 2422–พ.ศ. 2466) Sam Houston State Teachers College (พ.ศ. 2466–พ.ศ. 2508) Sam Houston State College (พ.ศ. 2508–พ.ศ. 2512)
คติพจน์: The Measure of a Life is its Service
ประเภท: มหาวิทยาลัยรัฐ
สถาปนา: พ.ศ. 2422
ทุนทรัพย์: 41,877,581 ดอลลาร์สหรัฐ 
อธิการบดีมหาวิทยาลัย: Dr. Dana L. Gibson
อาจารย์: 598 คน
ผู้ศึกษา: 16,882 คน (ฤดูใบไม้ร่วง พ.ศ. 2552)
ที่ตั้ง: ฮันตส์วิลล์, รัฐเท็กซัส,  สหรัฐ
วิทยาเขต: เขตเมือง, 272 acres (1.1 km²) วิทยาเขตหลัก
สี: ส้ม และ ขาว
ฉายา: Bearkats
เว็บไซต์: www.shsu.edu
มหาวิทยาลัยแซมฮิวสตันสเตต (อังกฤษ: Sam Houston State University)  เป็นมหาวิทยาลัยรัฐบาลในสหรัฐอเมริกา ตั้งอยู่ที่เมือง ฮันตส์วิลล์ ใน รัฐเท็กซัส ก่อตั้งในปี พ.ศ. 2422 ในปัจจุบัน (พ.ศ. 2548) มีนักศึกษาประมาณ 15,300 คน
มหาวิทยาลัยแซมฮิวสตันสเตต มีชื่อเสียงในสาขาครุศาสตร์ดนตรี และประวัติศาสตร์ดนตรี โดยในปัจจุบัน แซมฮิวสตันสเตต เปิดสอนในระดับปริญญาตรี 84 ภาควิชา ระดับปริญญาโท 47 ภาควิชา และ ปริญญาเอก 4 ภาควิชา
ศิษย์เก่าที่มีชื่อเสียง

จอช แม็คคาวน์ นักกีฬาอเมริกันฟุตบอล ทีม ดีทรอยต์ ไลออนส์
ดร.ทักษิณ ชินวัตร อดีตนายกรัฐมนตรีประเทศไทย (ปริญญาเอก พ.ศ. 2522)
สตีฟ สปากส์ นักกีฬาเบสบอล
พลตำรวจเอก ดร.พงศพัศ พงษ์เจริญ อดีตรองผู้บัญชาการสำนักงานตำรวจแห่งชาติ สมาชิกสภานิติบัญญัติแห่งชาติ เลขาธิการคณะกรรมการป้องกันและปราบปรามยาเสพติด (ปริญญาเอก)
มหาวิทยาลัยศรีปทุม วิทยาเขตขอนแก่น

| --- | --- |

ชื่อย่อ: มศป. ขก. / SPU KK
คติพจน์: การศึกษาสร้างคน คนสร้างชาติ
ประเภท: วิทยาเขต
สถาปนา: 18 มิถุนายน พ.ศ. 2556 (11 ปี)
รองอธิการบดี: ผู้ช่วยศาสตราจารย์ ดร.จรรยา พุคยาภรณ์
ที่ตั้ง: เลขที่ 182/12 ถนนศรีจันทร์ ตำบลในเมือง อำเภอเมืองขอนแก่น จังหวัดขอนแก่น 40000
ต้นไม้: ปาล์มขวด, ดอกบัวหลวงสีชมพู
สี: ██ สีฟ้า   ██ สีชมพู
เว็บไซต์: www.khonkaen.spu.ac.th
มหาวิทยาลัยศรีปทุม วิทยาเขตขอนแก่น (อังกฤษ: Sripatum University Khon Kaen Campus) เดิมชื่อ โรงเรียนพณิชยการขอนแก่น ซึ่งก่อตั้งเมือ 19 มีนาคม พ.ศ. 2511 (56 ปี) ก่อนถูกรวมเข้าเป็นวิทยาเขตของมหาวิทยาลัยศรีปทุม ในปีการศึกษา 2556
มหาวิทยาลัยศรีปทุม ได้ขยายการเรียนการสอน มายังจังหวัดขอนแก่น ภายใต้ชื่อ มหาวิทยาลัยศรีปทุม วิทยาเขตขอนแก่น ในปีการศึกษา 2556 โดยมีความมุ่งมั่นที่จะผลิตบัณฑิตที่มีคุณภาพทั้งทางด้านวิชาการและวิชาชีพออกสู่ตลาดแรงงาน และเพื่อรองรับการขยายตัวของธุรกิจและการค้าในภาคตะวันออกเฉียงเหนือและประเทศเพื่อนบ้าน ในแถบฝั่งแม่น้ำโขง รวมถึงเพื่อเป็นการตอบสนองการเปิดประชาคมเศรษฐกิจอาเซียนที่จะมาถึงในปี พ.ศ. 2558
พระมหากรุณาธิคุณที่ทรงมีต่อสถาบัน

เมื่อวันที่ 22 กันยายน 2560 ใน เวลา 15.22 น. พระเจ้าหลานเธอพระองค์เจ้าอทิตยาทรกิติคุณ (ในขณะนั้น) ทรงเปิดงานเฉลิมพระเกียรติสมเด็จพระศรีนครินทราบรมราชชนนี จัดขึ้นเพื่อน้อมรำลึกถึงพระมหากรุณาธิคุณที่ทรงพระกรุณาโปรดเกล้าโปรดกระหม่อมพระราชทานนามสถาบันว่า ศรีปทุม
ทำเนียบผู้บริหาร

| โครงการจัดตั้งมหาวิทยาลัยศรีปทุม วิทยาเขตขอนแก่น> รายนามผู้อำนวยการโครงการจัดตั้งมหาวิทยาลัยศรีปทุม วิทยาเขตขอนแก่น | โครงการจัดตั้งมหาวิทยาลัยศรีปทุม วิทยาเขตขอนแก่น> วาระการดำรงตำแหน่ง | โครงการจัดตั้งมหาวิทยาลัยศรีปทุม วิทยาเขตขอนแก่น>  |
| --- | --- | --- |
| 1. รองศาสตราจารย์ ดร.ณรงค์ อยู่ถนอม | พ.ศ. 2556 - พ.ศ. 2556 |  |
มหาวิทยาลัยศรีปทุม ณ ศูนย์การศึกษานอกสถานที่ตั้งมหาวิทยาลัยศรีปทุม ขอนแก่น
| รายนามรองอธิการบดีมหาวิทยาลัยศรีปทุม ขอนแก่น | วาระการดำรงตำแหน่ง |  |
| 1. รองศาสตราจารย์ ดร.ณรงค์ อยู่ถนอม | พ.ศ. 2556 - พ.ศ. 2560 |  |
| 2. ผู้ช่วยศาสตราจารย์ ดร.จรรยา พุคยาภรณ์ | พ.ศ. 2560 - พ.ศ. 2561 |  |
มหาวิทยาลัยศรีปทุม วิทยาเขตขอนแก่น
| รายนามรองอธิการบดีมหาวิทยาลัยศรีปทุม วิทยาเขตขอนแก่น | วาระการดำรงตำแหน่ง |  |
| 2. ผู้ช่วยศาสตราจารย์ ดร.จรรยา พุคยาภรณ์ | พ.ศ. 2561 - ปัจจุบัน |  |
หลักสูตร > คณะ

| --- | --- |
 คณะนิเทศศาสตร์  คณะเทคโนโลยีสารสนเทศ  คณะบริหารธุรกิจ:  คณะศิลปศาสตร์  คณะบัญชี  คณะนิติศาสตร์
หลักสูตร > วิทยาลัย

| --- | --- |
 วิทยาลัยการท่องเที่ยวและการบริการ:  วิทยาลัยโลจิสติกส์และซัพพลายเชน
หลักสูตร > ระดับบัณฑิตศึกษา

วิทยาลัยบัณฑิตศึกษาด้านการจัดการ
แหล่งข้อมูลอื่น

มหาวิทยาลัยศรีปทุม
มหาวิทยาลัยศรีปทุม วิทยาเขตขอนแก่น
| ด ค กมหาวิทยาลัยศรีปทุม |
| --- | --- |
วิทยาเขต: วิทยาเขตบางเขน • วิทยาเขตชลบุรี • วิทยาเขตขอนแก่น
คณะ: ดิจิทัลมีเดีย • เทคโนโลยีสารสนเทศ • นิติศาสตร์ • นิเทศศาสตร์ • บริหารธุรกิจ • บัญชี • วิศวกรรมศาสตร์ • ศิลปศาสตร์ • สถาปัตยกรรมศาสตร์ • สหวิทยาการเทคโนโลยีและนวัตกรรม
วิทยาลัย: วิทยาลัยการท่องเที่ยวและการบริการ • วิทยาลัยการบินและคมนาคม  • วิทยาลัยนานาชาติ • วิทยาลัยโลจิสติกส์และซัพพลายเชน • วิทยาลัยบัณฑิตศึกษาด้านการจัดการ • วิทยาลัยบริติช
หมวดหมู่ • โครงการ • สถานีย่อย
| ด ค กสถาบันอุดมศึกษาในจังหวัดขอนแก่น |
| --- | --- | --- |
| สถาบันอุดมศึกษาของรัฐ | เทคโนโลยีราชมงคลอีสาน วิทยาเขตขอนแก่น • รามคำแหง สาขาวิทยบริการขอนแก่น • ศูนย์แพทยศาสตรศึกษาชั้นคลินิก รพ.ขอนแก่น • ราชภัฏเลย ศูนย์การศึกษาจ.ขอนแก่น • การบินพลเรือน ศูนย์ฝึกการบินแห่งที่ 2  • การอาชีวศึกษาเกษตรภาคตะวันออกเฉียงเหนือ(เกษตรและเทคโนโลยี) • การอาชีวศึกษาภาคตะวันออกเฉียงเหนือ ๓(การอาชีพ,เทคนิค,อาชีวศึกษา) • พระบรมราชชนก(พยาบาลบรมราชชนนี,การสาธารณสุขสิรินธร) |  |
| สถาบันอุดมศึกษาในกำกับของรัฐ | ขอนแก่น • มหาจุฬาลงกรณราชวิทยาลัย วิทยาเขตขอนแก่น • มหามกุฏราชวิทยาลัย วิทยาเขตศรีล้านช้าง ศูนย์ชุมแพ • มหามกุฏราชวิทยาลัย วิทยาเขตอีสาน |  |
| สถาบันอุดมศึกษาเอกชน | ภาคตะวันออกเฉียงเหนือ • ศรีปทุม วิทยาเขตขอนแก่น • บัณฑิตเอเชีย • การจัดการปัญญาภิวัฒน์ หน่วยการเรียนทางไกลขอนแก่น |  |
หมวดหมู่ • โครงการ • สถานีย่อย
มหาวิทยาลัยเทคโนโลยีนันยาง

| --- | --- |
Universiti Teknologi Nanyang (Malay)                         (Chinese: 南洋理工大学; pinyin: Nányáng Lǐgōng Dàxué)

คติพจน์อังกฤษ: Educating Leaders and Advancing Knowledge for Singapore
ประเภท: มหาวิทยาลัยรัฐบาล
สถาปนา: พ.ศ. 2534
ปริญญาตรี: 24,300
บัณฑิตศึกษา: 8,900
ที่ตั้ง: สิงคโปร์, สิงคโปร์
เครือข่าย: ACU,  ASAIHL, AUN
เว็บไซต์: www.ntu.edu.sg//
มหาวิทยาลัยเทคโนโลยีนันยาง (อังกฤษ: Nanyang Technological University) เป็น 1 ใน 2 สถาบันอุดมศึกษาของรัฐขนาดใหญ่ของสิงคโปร์ เป็นมหาวิทยาลัยทางด้านเทคนิคที่มีชื่อเสียงทางด้านวิศวกรรมและเทคโนโลยี  จากการศึกษาของคอกโครัลลีไซมอนส์ในปี ค.ศ. 2020 มหาวิทยาลัยเทคโนโลยีนันยาง ได้รับการจัดอันดับให้อยู่ที่ 11 ของโลก และอันดับที่ 2 ในทวีปเอเชีย